(क) क्या यह सच है कि आन्ध्र प्रदेश, ओडिशा और तमिलनाडु के माओवादी केरल और कर्णाटक के सीमावर्ती क्षेत्रों को छिपने के स्थान के रूप में प्रयोग कर रहे हैं; और

(ख) “ऑपरेशन ग्रीन हंट” की वर्तमान स्थिति क्या है और नक्सलवाद की समस्या से निपटने के लिए राज्य-वार उपलब्धि क्या है?

**उत्तर**

गृह मंत्रालय में राज्य मंत्री(श्री जितेन्द्र सिंह)

**(क) : प्रतिबंधित सी पी आई (माओवादी), दक्षिण भारत में, विशेष रूप से तमिलनाडु, केरल और कर्नाटक के सीमावर्ती क्षेत्रों पर अपना प्रभुत्व कायम करने का प्रयास कर रहे हैं। सी पी आई (माओवादी), अपने दक्षिण पश्चिमी क्षेत्रीय ब्यूरो की देखरेख में कर्नाटक, केरल और तमिलनाडु में लूटमार कर रहे हैं। केरल के वयानाड जिले में सक्रिय सी पी आई (माओवादी), वायनाड जिले से कर्नाटक के मैसूर जिले तक के जंगली रास्ते पर प्रभुत्व कायम करने के प्रयास करने के लिए भी जाने जाते हैं।**

**(ख) : केन्द्र सरकार द्वारा चलाया जा रहा “ऑपरेशन ग्रीनहंट” नामक कोई ऑपरेशन नहीं है। कानून और व्यवस्था राज्‍य सरकार का विषय होने के कारण, सभी नक्सल-रोधी ऑपरेशनों की योजना राज्‍य सरकारों द्वारा बनाई जाती है और इसमें केन्द्रीय सशस्त्र पुलिस बलों द्वारा सहायता प्रदान की जाती है। “ऑपरेशन ग्रीनहंट” शब्द का प्रयोग छत्तीसगढ़ में राज्य पुलिस द्वारा बस्तर रेंज में एक स्थानीय ऑपरेशन के लिए किया गया था। इस ऑपरेशन का उद्देश्य हरे छद्मावरण (ग्रीन कैमोफ्लेज) शिविरों में स्थित बस्तर के जंगलों में नक्सलियों के छिपने के ठिकानों को ध्वस्त करना था। लेकिन माओवादी प्रचारकों और प्रमुख संगठनों ने इसके लिए पूर्ण रूपेण केन्द्र सरकार को उत्तरदायी ठहराया है और यह अब आम बोल-चाल का शब्द बन गया है।**

 **चालू वर्ष (15 अगस्त तक) में मुठभेड़ों, मारे गए नक्सलियों और गिरफ्तार किए गए नक्सलियों की संख्या के ब्योरों सहित वामपंथी उग्रवाद प्रभावित राज्यों द्वारा चलाए गए नक्सल-विरोधी ऑपरेशनों के राज्य-वार आंकड़े अनुलग्नक में दिए गए हैं।**

**---**

**-2-**

**अनुलग्नक के पृष्ठ 1 का 1**

**राज्य सभा अता० प्र० सं० 1914**

**दिनांक 29.08.2012 के राज्‍य सभा अतारांकित प्रश्न संख्या 1914 के भाग (ख) में उल्लिखित अनुलग्नक**

|  |  |
| --- | --- |
| **राज्य** | **वर्ष 2012 (15 अगस्त तक)** |
| **मुठभेड़ों की संख्या** | **मारे गए नक्‍सली** | **गिरफ्तार किए गए नक्सली** |
| **आन्ध्र प्रदेश** | **2** | **3** | **182** |
| **बिहार** | **9** | **5** | **292** |
| **छत्तीसगढ़** | **47** | **29** | **230** |
| **झारखंड** | **32** | **5** | **249** |
| **कर्नाटक** | **3** | **0** | **2** |
| **मध्य प्रदेश** | **2** | **1** | **1** |
| **महाराष्ट्र** | **17** | **2** | **49** |
| **ओडिशा** | **10** | **4** | **87** |
| **पश्चिम बंगाल** | **3** | **1** | **54** |
| **असम** | **2** | **4** | **11** |
| **उत्तर प्रदेश** | **1** | **0** | **6** |
| **तमिलनाडु** | **0** | **0** | **4** |
| **दिल्ली** | **0** | **0** | **1** |
| **कुल** | **128** | **54** | **1168** |